62021TJ0484_INF
Sentenza tal-Qorti Ġenerali (It-Tielet Awla Estiża) tal‑25 ta’ Settembru 2024 – Polskie sieci elektroenergetyczne vs ACER
(Kawża T‑484/21) (
1
)
“Enerġija – Suq intern tal-elettriku – Reġjun tal-kalkolu tal-kapaċità – Reġjun CORE – Adozzjoni mill-ACER tal-metodoloġija għall-kondiviżjoni tal-ispejjeż tar-ridispaċċ u tat-tpartit – Determinazzjoni tal-livell ta’ tolleranza għall-flussi ċirkolari leġittimi – Artikolu 16(13) tar-Regolament (UE) 2019/943”
1.
Enerġija – Suq intern tal-elettriku – Regolament 2019/943 – Ġestjoni tal-konġestjonijiet fuq is-sistema ta’ trażmissjoni tal-elettriku – Implimentazzjoni ta’ azzjonijiet ta’ rimedju intiżi li jtaffu l-konġestjonijiet transżonali – Metodoloġija għall-kondiviżjoni tal-ispejjeż tal-azzjonijiet ta’ rimedju – Esklużjoni tal-ispejjeż iġġenerati mill-flussi ta’ enerġija paralleli (loop flows) li ma jaqbżux ċertu livell ta’ tolleranza – Determinazzjoni mill-Aġenzija għall-Kooperazzjoni tar-Regolaturi tal-Enerġija (ACER) ta’ livell ta’ tolleranza b’mod mhux konformi mal-qafas legali applikabbli – Inammissibbiltà – Eċċezzjoni – Kompetenza impliċita tal-ACER biex tiddetermina livell ta’ tolleranza b’mod mhux konformi mal-qafas legali applikabbli – Kundizzjonijiet – Kundizzjonijiet mhux issodisfatti
(Artikolu 4(3) TUE; Regolamenti tal-Parlament Ewropew u tal-Kunsill 2019/942, il-punt (a) tat-tieni subparagrafu tal-Artikolu 6(10) u l-Artikolu 6(11) u (12), u 2019/943, premessa 34 u l-Artikolu 16(13); Regolament tal-Kummissjoni 2015/1222, Artikoli 9(11), u 74(6)(a))
(ara l-punti 30 sa 97, 101 sa 107, u 114 sa 127)
2.
Rikors għal annullament – Sentenza ta’ annullament – Effetti – Limitazzjoni mill-qorti tal-Unjoni – Kundizzjonijiet
(It-tieni paragrafu tal-Artikolu 264 TFUE)
(ara l-punti 132, u 135 sa 139)
Dispożittiv
1)
Id-deċiżjoni tal-Bord tal-Appell tal-Aġenzija tal-Unjoni Ewropea għall-Kooperazzjoni tar-Regolaturi tal-Enerġija (ACER) tat‑28 ta’ Mejju 2021, mogħtija fil-kuntest tal-Każ A-001–2021 (ikkonsolidat), hija annullata, sa fejn tikkonferma d-Deċiżjoni Nru 30/2020 tal-ACER, tat‑30 ta’ Novembru 2020, dwar il-proposta tal-ġestjonarji tas-sistema ta’ trażmissjoni tal-elettriku tar-reġjun li jinkludi l-Belġju, ir-Repubblika Ċeka, il-Ġermanja, Franza, il-Kroazja, il-Lussemburgu, l-Ungerija, il-Pajjiżi l-Baxxi, l-Awstrija, il-Polonja, ir-Rumanija, is-Slovenja u s-Slovakkja għall-kalkolu tal-kapaċità msejħa “CORE”, dwar il-metodoloġija għall-kondiviżjoni tal-ispejjeż tar-ridispaċċ u tat-tpartit, u tiċħad l-appell tar-rikorrenti fl-imsemmi każ.
2)
L-ACER għandha tbati l-ispejjeż rispettivi tagħha u dawk sostnuti mill-Polskie sieci elektroenergetyczne S.A.
3)
Ir-Repubblika tal-Polonja għandha tbati l-ispejjeż rispettivi tagħha.
(
1
)	ĠU C 412, 11.10.2021.